Ragni Løkholm Ramberg

Ragni Løkholm Ramberg (født 9. desember 1983) er en norsk politiker (Ap). Ramberg er fra 14. oktober 2015 byråd for byutvikling i Tromsø kommune.

Ramberg er født i Tromsø, men familien flyttet til Harstad i 1985. I 2002 flyttet da 18 år gamle Ramberg til Bergen for å studere jus ved Universitetet i Bergen. Hun var med å starte AUFs studentlag i Bergen, Høyden AUF, hvor hun var leder. Hun var i tillegg styremedlem i Bergen AUF, nestleder i AUF i Hordaland, og styremedlem i Hordaland Arbeiderparti. I 2007 bodde Ramberg i Oslo hvor hun fullførte sine jusstudier. I 2007 flyttet hun til Tromsø, hvor hun har bodd siden. Hun har ledet styret i Sjurelv AS, i tillegg til Forum Arbeiderlag, som er et A-lag tilknyttet Tromsø Arbeiderparti. Ramberg har hatt advokatbevilling siden 2010. Hun har permisjon fra advokatfirmaet Østgård for å være byråd for byutvikling.

Hun var en av feministene bak et opprop for inkluderende kvinnekamp i 2020.

 Referanser 

Kategori:Lokalpolitikere i Tromsø
Kategori:Ap-politikere i Troms
Kategori:Norske advokater
Kategori:Fødsler i 1983